ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
31 ก.ค. 2558

สรุปภาวะตลาดภาคเช้า : SET ทะลุไปอีกหนึ่งแนวต้าน – Sentiment ที่ดีของตลาดหุ้นยุโรปเมื่อคืน และต่อเนื่องมายังตลาดหุ้นต่างๆ ในภูมิภาคในวันนี้ที่ปรับขึ้นเกือบทุกตลาดยกเว้นจีน (TOPIX +0.4%, SHANGHAI COMP -0.8%, HANG SENG +0.3%, KOSPI +0.2%, SENSEX +1.1%, JAKARTA COMP +1.3%) ช่วยให้ SET ยังฟื้นตัวได้ต่อเนื่อง ปิดช่วงเช้า 1432.73 จุด ปรับตัวขึ้น +15.24 จุด (+1.08%) ทะลุแนวต้าน 1424 ขึ้นมาด้วยมูลค่าซื้อขายช่วงเช้ากว่า 1.7 หมื่นลบ. โดยกลุ่มที่นำตลาดขึ้นได้แก่ BANK +1.99%, ENERGY +1.45%, PROPERTY +1.37%, PETROCHEM 1.36%, ENTERTAIN 1.35% และ COMMERCE +1.32%
กลยุทธ์ที่แนะนำ :ช่วงบ่าย: อาจขึ้นทดสอบแนวต้าน 1438 แต่ให้ระวังแรงขายจากการแถลงข่าวตัวเลขเศรษฐกิจโดย ธปท. บ่ายนี้ คาดว่าตัวเลขจะออกมาไม่ค่อยดีนัก สำหรับระยะนักลงทุนระยะกลาง เข้าลงทุนหุ้นที่ได้ประโยชน์จากแผนกระตุ้นเศรษฐกิจเพิ่มเติมของรัฐบาล (4 ส.ค.) ที่น่าจะมีแรงหนุนการบริโภคระดับรากหญ้า และพวกที่ได้ประโยชน์จากราคาน้ำมันที่ปรับตัวลดลง ตลอดจนหุ้นปันผลที่จะได้ประโยชน์จากอัตราดอกเบี้ยต่ำ (ธปท. ประชุมนโยบายการเงิน 5 ส.ค. มีสิทธิปรับลดดอกเบี้ย) สำหรับหุ้นแนะนำตามสัญญาณทางเทคนิค ได้แก่ TRC (รับ 2.20 ต้าน 2.36, 2.54 Cut 2.14)